section_heading: Johann Schmidt
paragraph_text: Nakon što poznati vojni časnik barun Wolfgang von Strucker nije uspio u jednoj misjiji zbog čega ga je Hitler osudio na smrt, Crvena lubanja je poslao Struckera u Japan kako bi stvorio organizaciju koja će sve pripremiti za preuzimanje vlasti na Dalekom istoku pod Lubanjinim vodstvom. Na istoku Strucker se pridružio organizaciji koja je poslije postala poznata kao HYDRA, prekino veze s Lubanjom, postao šef HYDRE, i preobrazio ju u veliku prijetnju svjetskom miru. Kako je svjetski rat bjesnio, Hitler se zakleo da, ako ne može osvojiti svijet, onda će ga uništiti. Da bi se postigao ovaj cilj, Lubanja je predložio gradnju pet divovskih ratnih strojeva, takozvanih Spavača, koji će biti skriveni na raznim mjestima, a zatim uništiti Zemlju ako Saveznici dobiju rat. Hitler je oduševljeno pristao, nesvjestan da Lubanja namjerava iskoristiti Spavače za osvajanje svijeta ako Hitlerov Treći Reich bude poražen.